U het vir ons ‘n wonderlike geskenk onder die kersboom gelaat. Ons het u gevra om vir een kind vir ‘n dag te sorg, en u het!. Dankie vir u wonderlike reaksie op ons versoek, want u geskenk maak seker dat kinders kan leer en groei.
Wanneer mens vra vir ‘sorg’ dan doen mens dit wetend dat die oormaat daarvan voorsien word deur ‘versorgers’ . Nooit tevore het die ‘versorgers’ van die kinders soveel erkenning en liefde ervaar nie. En hulle het dit verdien! Vir maande was hulle saam met die kinders geisoleer en het hulle nie die voorreg gehad om hulle eie families te besoek nie.
Omgeemense het seker gemaak dat versorgingpersoneel sowel as die kinders wat op hulle staatmaak, die jaar kan begin met hoop in hulle harte en ‘n lied op die tong, want U HET GESORG vir meeste van hulle behoeftes vir die onmiddellike toekoms.